चरणपादुका में 14 जनवरी को शहीदों को दी जाएगी श्रद्धांजलि
छतरपुर |मकर संक्रांति के रोज 14 जनवरी को बुंदेलखण्ड के जलियावाला बाग के नाम से मशहूर सिंहपुर चरणपादुका शहीद स्थल पर शहीदों को श्रद्धांजलि दी जाएगी। स्वतंत्रता संग्राम सेनानी संघ के अध्यक्ष रामकृपाल चौरसिया के निवासी पर हुई बैठक में शहीदों की याद में एक कवि सम्मेलन का आयोजन करने का भी निर्णय लिया गया। स्वतंत्रता सेनानी संघ ने छतरपुर शहर में शहीदों की याद में एक पार्क बनाए जाने की मांग शासन प्रशासन से करने का निर्णय लिया। बैठक में सर्व सम्मति से निर्णय लिया गया कि चरणपादुका में इस बार श्रद्धांजलि कार्यक्रम वृहद रूप से आयोजित किया जाएगा। इसके लिए जिले के आला अधिकारियों, विधायकों, जन प्रतिनिधियों, निकायों के अध्यक्षों को आमंत्रित किया जाएगा। श्रद्धांजलि कार्यक्रम सुबह साढ़े ग्यारह बजे से शुरू होगा।
hin_Deva hin_Deva